Boxholm
Store norske leksikon,Geografi,Verdens geografi,Europa,Sveriges geografi
Boxholm er en kommune i Sverige, i Östergötlands län. Den har et areal på 528 km2 og 5476 innbyggere (31.12.2019). Boxholm er en del av det sørsvenske høylandet og har mye skog og mange innsjøer.
Næringslivet er fortsatt påvirket av kommunesenterets over 200-årige tradisjon innen jernverksvirksomhet. I dag er det gamle Boxholms bruk oppdelt i en rekke foretak, men metallvareindustrien er fortsatt av stor betydning i kommunen.Kommunesenteret Boxholm (3353 innbyggere, 2019) vokste fram som et industristed, og fortsatt finnes deler av industrimiljøet bevart. Les mer i Store norske leksikon Sverige Östergötlands län Eksterne lenker Boxholm kommunes nettsider